google/wiki40b huggingface dataset:
Nicole Schmidhofer

Nicole Schmidhofer (sündinud 15. märtsil 1989 Friesachis) on Austria mäesuusataja. Ta on spetsialiseerunud kiirsuusaaladele.
Tema esimesed taliolümpiamängud olid 2010. aastal Vancouveris, kus ta osales ainult ülisuurslaalomis, kuid katkestas seal.
2013. aasta maailmameistrivõistlustel Schladmingis oli ta ülisuurslaalomis 11. ja 2015. aasta maailmameistrivõistlustel Beaver Creekis kiirlaskumises neljas.
2017. aastal tuli ta ülisuurslaalomis maailmameistriks.
2018. aasta taliolümpiamängudel Pyeongchangis oli ta kiirlaskumises 12. ja ülisuurslaalomis 18.
Maailma karikavõistlustel tegi Schmidhofer debüüdi 15. märtsil 2007. Esimest korda jõudis ta poodiumile 20. jaanuaril 2023 Itaalias Cortina d'Ampezzos, kui oli ülisuurslaalomis teine. Esimese etapivõidu sai ta 30. novembril 2018 Kanadas Lake Louise'is kiirlaskumises. Päev hiljem võitis ta sealsamas teise etapi.

Maailma karikavõistlustel

Nicole Schmidhofer on osalenud (seisuga 5. detsember 2018) 131 MK-etapil ja jõudnud esikolmikusse kuuel korral, neist kahel korral on ta võitnud.
Ternaarne tehe

Ternaarne tehe ehk ternaarne operatsioon ehk ternaarne operaator  on matemaatikas tehe aarsusega 3 ehk kolme muutuja funktsioon.
Üldjuhul on tegemist kujutusega kolme hulga otsekorrutisest neljandasse hulka. 
Ternaarne algebraline tehe hulgal A on kujutus otsekorrutiselt A×A×A hulka A.
Programmeerimiskeeltes C, C++, C#, Java ja Perl on ternaarseks tehtemärgiks ?:.   
Selle argumendid on üks kahendmuutuja (loogiline muutuja) ja kaks lauset ning selle tagastusväärtus on esimese lause tagastusväärtus, kui kahendmuutuja on tõene, ja teise lause tagastusväärtus, kui kahendmuutuja on väär.  
Näiteks z = (x > y) ? x : y; omistab muutujale z väärtuse x, kui x on  suurem kui y, ja muudel juhtudel väärtuse  y (lause sätib z võrdseks x ja y maksimumiga). 
Mõned programmeerijad peavad selle ternaarse tehtemärgi kasutamist halvaks praktikaks, kuigi ta võib teatud juhtudel olla kasulik if-lausete kuhjamise takistamiseks.
Johann Bärner

Johann Bärner (1630 Tallinn – 9. november/19. november 1695 Hanila) oli Eesti vaimulik.
Ta on õppinud usuteadust (immatrikuleeriti 4. veebruaril 1651) Tartu Ülikoolis, (immatrikuleeriti 31. mail 1654) Greifswaldi ülikoolis ja (immatrikuleeriti 6. veebruaril 1657) Wittenbergi ülikoolis (oli seal kohal veel 4. veebruaril 1659). Wittenbergis olles oli koos Michael Möllenbeckiga kostil Wittenbergi ülikooli professor Johann Andreas Quenstedti juures. Ordineeriti 9. augustil 1661 õpetajaks.
Ta oli aastatel 1661–1695 Hanila Pauluse koguduse õpetaja.

Isiklikku

Tema vanaisa Bartholomäus Bärner oli Tallinna Niguliste ja Tallinna Oleviste koguduse õpetaja. Tema väimees (tütre Christina Elisabethi abikaasa) Johann Zimmermann oli samuti Hanila Pauluse koguduse õpetaja.
Eriks Ādamsons

Eriks Ādamsons (22. juuni 1907 Riia – 28. veebruar 1946 Riia) oli läti luuletaja, proosakirjanik ja tõlkija.
Ādamsons sündis Riias raamatupidaja peres. Keskkoolis oli ta kirjandusõpetaja Vilis Plūdons. Ta õppis 1924–1928 Läti Ülikoolis õigusteadust, kuid jättis õpingud pooleli ning pühendus kirjutamisele ja tõlkimisele. Ta debüteeris 1924. aastal komöödiaga "Amora apburtā lapene".
Ādamsons on kirjutanud peamiselt luuletusi ja novelle. Saksa okupatsiooni ajal avaldas ta varjunime Ēriks Rīga all oma ainukese romaani "Sava ceļa gājējs" (Oma teed käija).
1944 pälvis ta Rainise ja Aspazija fondi auhinna.
Eriks Ādamsons on maetud Rainise kalmistule.
Ādamsons tõlkis läti keelde Shakespeare'i, Byroni, Oscar Wilde'i, Rudyard Kiplingu, William Butler Yeatsi ja teiste kirjanike teoseid.
Rea Lest-Liik

Rea Lest-Liik (varem Rea Lest; sündinud 14. mail 1990) on eesti näitleja. 
Ta lõpetas aastal 2009 Jakob Westholmi Gümnaasiumi ja õppinud ühe aasta Tartu Ülikoolis kunstiteraapiaid. 2014. aastal lõpetas ta Eesti Muusika- ja Teatriakadeemia lavakunstikooli. Aastatel 2014–2018 töötas ta näitlejana Teater NO99-s.
Rea Lest on mänginud filmides "Ema", "November", "Mehetapja/Süütu/Vari" ja "Skandinaavia vaikus".

Isiklikku

Tema abikaasa on Jörgen Liik.
Markus Hess

Karjäär

Markus Hess töötas aastatel 1979–1986 firmas Crothers Caterpillar, esmalt projekteerijana, seejärel mänedžerina. Aastatel 1986–1988 töötas ta tehnikaosakonna juhatajana firmas Acrobat. Aastal 1988 asutas ta koos partneriga firma Link Extrusion Inc. Kui nimetatud firma liitus firmaks ALPHA Loop Inc., loovutas Markus Hess firma presidendikoha vastliitunud firma asepresidendikoha vastu. Aastal 1997 müüdi firma maha ja Hessi uueks erialaks said tuuletunnelid.
Markus Hessi omanduses olevat 14 patenti hõlmavad laia valdkonda – alates tõstukitest metallitöötluses, aeronautikast ja lõpetades plasti uudse ümbertöötamisega, lennukimootorite katsetamisega ja pilvelõhkujate ehitusel kasutatava turvavarustusega.
Praegu töötab Markus Hess peainsenerina firmas Berg Chilling Systems.

Ühiskondlik ja poliitiline tegevus

Markus Hess on aktiivne poliitik ja ühiskonnategelane. Ta on kuulunud Toronto Eesti Maja ja ajalehe Meie Elu juhatusse ning olnud Eesti Kongressi saadik. Markus Hess alustas kommunismi ja natsismi ohvrite mälestuspäeva ehk musta lindi päeva aktsiooni, mille käigus Ida ja Kesk-Euroopa rahvad ühinesid Molotovi-Ribbentropi pakti meenutuseks (esmakordselt aastal 1986) ja protestiks kommunistliku režiimi tagajärgede vastu.
Markus Hess on alates 1986. aastast musta lindi päeva rahvusvahelise komitee esimees. Musta lindi päev on kujunenud riiklikuks mälestuspäevaks paljudes maades, sealhulgas Kanadas, Poolas ja Leedus.
Markus Hess on olnud Committee for a Peaceful Transition to Freedom esimees, organiseerides muuhulgas Nõukogude Liidu reformimeelsetele poliitikutele konverentse Poolas, Eestis, Leedus ja Inglismaal.
Teemadeks erastamine ja valimised.
Alustas ja juhtis 1991. aastal edukalt poliitilist kampaaniat, mille tulemusel Toronto raekoja ees linnaruumi kaunistavad kaared nimetati Vabaduse Kaarteks.
Markus Hess on Kesk- ja Ida-Euroopa Nõukogu (CEEC) ja endine Eestlaste Kesknõukogu Kanadas (EKN) esimees. Samuti osaleb Markus Hess Tribute to Liberty juhatuse töös.
Jahipidamine

Jahipidamine on jahiuluki jälitamine, püüdmine, tabamine või surmamine. Jahipidamiseks loetakse paljastatud jahirelva, vabalt liikuva jahikoera, püüniste või jahisaagiga looduses viibimist. Peetakse ka nõndanimetatud veretut jahti ehk fotojahti.
Jahti võib pidada järgmiste jahipidamisviisidega: hiilimisjaht, varitsusjaht, peibutusjaht, ajujaht, otsijaht, urujaht ja uluki püüdmine. 
Jahipidamine võimaldab reguleerida metsloomade arvukust, tagada liigilist mitmekesisust ning populatsioonide elujõulisust ja jahinduslikku produktiivsust. Samuti võimaldab jahipidamine vältida metsloomade, kaasa arvatud nuhtlusisendite, elutegevuse ja toitumise poolt tekkida võivaid kahjustusi metsamajandusele ja põllumajandusele ning ohtu inimestele.
Jahipidamisega on seotud ka salaküttimine ehk omavoliline ilma lubadeta jahipidamine. Salaküttimine on seadusega karistatav.

Jahipidamine Eestis

Lubatud jahipidamisvahenditeks Eestis on sile- või vintraudne või kombineeritud tulirelv ja poolautomaattulirelv, mille salve mahub kuni kaks padrunit, v.a täisautomaattulirelv, püünis, v.a taldrikraud, peibutusvahend, jahikoer ja piirdelipud. 
Jahti jahiulukitele võivad pidada jahitunnistust omavad isikud vastavate jahilubade (jahiluba või suuruluki jahiluba) alusel. Jahitunnistus väljastatakse jahiseaduse alusel isikutele, kes on sooritanud jahindusalase teooria- ja relvakäsitluseksami ning pärast seda ka laskeeksami.
Jahipidamisõigust jahil tõendavad järgmised dokumendid: jahitunnistus, jahiluba, jahist osavõtjate nimekiri (kui peetakse kollektiivjahti), suuruluki laskekatse tunnistus (kui ollakse suurulukijahis ja seistakse kütiliinil), jahikoerapass (kui peetakse jahti koeraga).
Martini maakond (Florida)

Ajalugu

Maakond moodustati 1925. aastal.

Rahvastik

Elanike arv oli 2010. aasta rahvaloenduse järgi 146 318.
12. armee (Saksamaa)

Saksa 12. armee oli Saksa väliarmee Teises maailmasõjas.

Ajalugu

Armee formeeriti 13. oktoobril 1939 14. armeest. Võttis osa Prantsusmaa vallutamisest, rünnates läbi Luksemburgi ja Belgia. 1940. aasta oktoobris viidi üle okupeeritud Poolasse. 15. detsembril sai armee käsu liikuda Rumeeniasse ja Bulgaariasse ning aprillis 1941. ründas armee Jugoslaaviat ja Kreekat. Juunis 1941. formeeriti ümber Wehrmachtsbefehlshaber Südostiks ja 23. jaanuaril 1943. formeeriti ümber väegrupiks E.
Moodustati uuesti 10. aprillil 1945. väegrupist Nord. Kapituleerus 8. mail 1945.
Theodor Woldemar Meyer

Theodor Woldemar Meyer (1. november 1886 Peterburi – 14. jaanuar 1947 Saksamaa vanglas) oli Eesti vaimulik.
Lõpetas aastal 1906 Tartu Aleksandri gümnaasiumi, õppis aastatel 1906–1919 Tartu Ülikooli usuteaduskonnas (töötades 1913–1918 kooliõpetajana Kalugas). Oli prooviaastal Tartus. Ordineeriti aastal 1921 Tallinnas vaimulikuks.
Meyer oli aastal 1921 Viljandi Pauluse koguduse õpetaja adjunkt. Ta töötas aastatel 1922–1929 Hargla koguduse õpetajana.
Meyer lahkus aastal 1929 Saksamaale. Oli aastatel 1929–1934 pastor Groß Gievitzi koguduses (Müritzi maakonnas Mecklenburg-Vorpommerni liidumaal), 1934–1937 pastor Bartenshagen-Parkentini koguduses (Bad Doberani maakonnas Rostocki lähedal Mecklenburg-Vorpommerni liidumaal). Aastal 1945 oli ta tõlk Nõukogude armee teenistuses, kus langes vangi. Suri vangistuses.
Kihvmadu

Levila

Need maod on levinud Aasias ja Austraalias.
Leebiku mõis

Leebiku mõis (saksa keeles Abenkat) oli rüütlimõis Helme kihelkonnas Viljandimaal.
Mõisa on esmakordselt mainitud 1531. aastal Keskajast kuni 17. sajandi keskpaigani kuulus mõis Strykidele, 1919. aastal oli omanik Iwan Hendrikson.
Mõis on nimetatud Eberhard Klebecki järgi.
Osterwald

Ajalugu

Nimi Osterwald tuleb esmakordselt esile 14. sajandi dokumentides.

Majandus

Osterwaldi majanduslik tugisammas on põllumajandus ja selle järgmine kõige olulisem elatusallikaks on naftatööstus. Lisaks sellele leidub palju väiksemaid ettevõtteid, nagu  puusepatöökoda, autokool ja kingapood. Kunagi oli naftatööstus valla suurim majanduslik tegur. Sel ajal ehitati ka ujula, mille lagi langes sisse; sellest ajast seda enam ei kasutata.

Sport

Jalgpalliväljaku kõrval, mida kasutab BCO n.e.V. (Bolz Club Osterwald), on ka spordisaal, kus mängitakse võrkpalli, käsipalli, korvpalli ja jalgpalli.

Rahvastik

Mõned kohalikud inimesed, peamiselt vanemad, kõnelevad ikka veel alamsaksa keelt.

Kultuur

Osterwaldis on naftamuuseum ja talumuuseum. Küla kogukonnamajas jagavad teatrietenduste või lastemuusikalidega ruumi pulmad ja teised pidustused.
Osterwald on ka lemmikkoht, kuhu inimesed tulevad ja mängivad piirkondlikku mängu nimega Kloatscheeten, mis hõlmab meeskondi, kes veeretavad väikest puidust pliisüdamikuga ketast piki maanteid.
Katalaanikeelne Vikipeedia

Katalaanikeelne Vikipeedia (katalaani keeles Viquipèdia en català) on Vikipeedia katalaanikeelne versioon.
Katalaanikeelne vikipeedia sai alguse 16. märtsil 2001.
Seal on 622111 artiklit, millega see on artiklite arvult 19. keeleversioon.
2014. aasta Rahvaste Ühenduse mängud

2014. aasta Rahvaste Ühenduse mängud olid 20. mängud, mis toimusid 23. juulist 4. augustini Glasgow's Šotimaal.
See oli korraldamise ajal suurim Šotimaal peetav spordisündmus. Varem oli Rahvaste Ühenduse mängud toimunud Šotimaal 1970 ja 1986 Edinburghis. Võistlustel osales 4947 sportlast 71 riigist. Toimus 261 võistlust 17 spordialal.
Tannenbergi liin

Tannenbergi liin oli Teise maailmasõja ajal Krimmi poolsaarest kuni Narva-Jõesuuni püstitatud Pantriliini vahe- ehk varukaitseliin Kirde-Eestis. Liin sai oma nime Preisimaal Esimeses maailmasõjas toimunud lahingu järgi, kus 1914. aasta augustis purustati Venemaa 2. armee.
Kaitseliini ehitas Saksa sõjaväe ehitusorganisatsioon "Organisation Todt" 1943–1944 aastal. Liini võti olid soode ja lagendike üle valitsevad Sinimäed. Soome lahest kuni Peipsi järveni olid täisprofiilis kaevikud, mis vooderdati palkide ja lattidega. Madalamates kohtades, kus täisprofiilis kaevikuid ei olnud võimalikud, püstitati muldvallid ja palkidest tarad ehk palissaadid. Tannenbergi liinil olid ka relsside ja 4–8 palgikihiga kaetud punkrid, lahtised, poolkinnised ja kinnised terasesest tulepunktid ("krabid"), kaevikute taga omakorda meeskonnavarjendid. Liini ette paigutati miini-, tanki- ja traattõkked.
Kaitse liinil ja eriti Sinimägedes oli ehitatud üles sügavuti. Esimene kaitseliin asus ida pool Sinimägede ees ja Lastekodumäel, teine kaevikuteliin asus Lastekodumäe ja Grenaderimäe vahel ja Grenaderimäel ning kolmas kaitseliin Tornimäe ees.
Tannenbergi liini lõunaosas toimusid lahingud alates veebruarist 1944 peale Krivasoo platsdarmi moodustumist. 25. juulist septembrini 1944 kestsid Tannenbergi liinil Sinimägede lahingud. Punaarmee ei suutnud vaatamata tohututele jõupingutustele ning kaotustele inimestes ja tehnikas Tannenbergi liini võtmepositsioone läbi murda.
Sinimägede lahingute ohvriterohkeim periood oli 26. juulist 10. augustini 1944. Sinimägede lahingud on inimohvritelt suurimad, mida Eesti pinnal on kunagi peetud.
Tannenbergi liini rünnanud 11 Nõukogude diviisi ja 2 brigaadi lakkasid siin olemast. Punaarmee kaotused olid tohutud, lahingutes langes rivist välja 160 000–170 000 meest. Väikesed polnud ka kaitsjate eestlaste ja teiste euroopa rahvaste ning sakslaste kaotused (umbes 10 000 meest).
Elapognathus

Levila

Neid võib kohata Austraalias Lääne-Austraalia osariigis.
Aarne Nirk

Aarne Nirk (sündinud 8. mail 1987 Tartus) on eesti kergejõustiklane.
2007-2013 tuli ta 7 korda 400 m tõkkejooksus ja 2009 4 x 400 m teatejooksus Eesti meistriks ning 2009–2014 2 korda 800 m ja 1 kord 400 m jooksus Eesti sisemeistriks.

Isiklikku

Tema isa on kergejõustikutreener ja sporditegelane Andres Nirk.
20. strategeem

20. strategeem 36 strategeemist on " püüdmaks (kätega) kala, soga vett ".
Udu ajamine, suitsukate.

Näiteid

Jini riigi kuningas Wu Di (236 – 290) saatis kord kahesaja tuhandese armee Wu riiki ründama. Jini armeed juhtis suurt kindral Du Yu. Kui Jini armee saabus paremal Jangtse kaldal oleva Yue Siangi linna alla, ületas Jini kapten Jhou Jhih  (?) öösel kahesaja ratsanikuga jõe. Seal riietusid nad kõik Wu armee moodi, peitsid end väljaspool linna ära ja jäid ootama. Järgmisel päeval väljus Wu  väejuht Sun Sin linna kaitsmiseks armeega linnast, et  võidelda Jini armeega. Wu armee kaotas lahingu ja  selle sõdurid põgenesid tagasi linna. Kakssada Jini ratsanikku segunesid segadust ärakasutades Wu armeega ja sisenesid koos sellega linna. Seejärel süütasid nad nagu planeeritud üle kogu linna tulekahjusid. Kui kõik oli kaoses, siis Jhou Jhih tungis oma meestega Wu armee  peakorterisse ja püüdis Sun Sini elusalt kinni. Nii langes Yue Siangi linn Jini armee kätte. Ülejäänud Wu sõjavägi sai lüüa järgnevates lahingutes. Vähem kui viie kuu pärast alistus Wu riik Jinile.
Samamoodi saatis Wei riigi väejuht Cao Cao, kel polnud moona pikaks piiramiseks, vaenlase leeri rühma nende moodi riietatud sõdureid. Need suutsid valvet veenda, et nad on appi saadetud abijõud.  Linnas süütasid nad telgid ja laod. Tekkinud segaduses ründas ka Cao Cao oma põhijõududega. Segaduses olev vastaspool ei suutnud vahet teha kus on ta oma sõdurid ja kus ümberriietatud. Tekkinud kaoses võeti linn ära.
Ühendades tavaliselt eraldiolevaid asju ja eraldades ühesolevaid asju võib vastaspoole pea segi ajada. (Näiteks pannes müügiks segamini igasugu pudipadi saab raskendada ostja orienteerumist sarnaste kaupade seas olevate hinnavalikute osas.)
Selline uduajamine näib olevat demokraatliku (valimis)võitluse lahutamatuks osaks.  Sellega liialdamine on andnud nii mõnigi kord vastupidise efekti. (Näiteks Gorbatšov ei suutnud tast tugevamaks osutunud Jeltsinit sedamoodi kraavi ajada. Ehkki viimane oli paras kõri ja minevikus kena hulga jaburusi Sverdlovskis kokku keeranud. Seda Gorbatšovi võitlejaomaduste puudumise ja ta meeskonnas valitseva segaduse, ühtsustuse ja püsivusetuse pärast. Ometigi oli mõeldud ka  pista Jeltsin põllumajandus ministriks või võtta kasutusele spetsialistid eriteenistusest.)
Tartu-Maarja kihelkond

Piirkonna ajalugu

Tartu-Maarja kihelkond on asutatud 13. sajandil. Muinasajal asus selle põhjapoolse osa kohal Jogentagana väikemaakond (muinaskihelkond), lõunapoolse osa kohal aga oletatav Ugandisse kuulunud muinaskihelkond keskusega Tartus.
Kihelkond oli suur ning tihedalt asustatud, seal oli palju mõisaid. Kihelkonnakirik oli Tartu Maarja kirik.

Kihelkonna alad tänapäeval

Kihelkonna maad paiknevad tänapäeval tervikuna Tartu maakonna aladel. Kihelkonna põhiosa asub Emajõe vasakkaldal pika siiluna Tartust kuni Peipsini. Kaks eraldatud ala asuvad Tartust läänes Ilmatsalu mõisa ümbruses ning Tartust lõunas Ülenurme mõisa lähikonnas. Kihelkonna aladel paikneb üsna suures mahus ka Tartu linn.
Kihelkonna lõunapoolse serva alad moodustavad Luunja valla. Sellest põhja pool olevad mahukad alad on Tartu valla lõunaosas. Kihelkonna loodenurk ja lääneosa jääb [[[Tartu linn (haldusüksus)|Tartu linna]], väike lapp ka Elva valla idaossa. Alad Tartu edela- ja lõunaküljel kuuluvad Ülenurme valda.
Viljandi tee

Viljandi tee (registrinumbriga 50) on üks Eesti tugimaanteedest. 
Tee pikkus on 4,4 km. See saab alguse Aindu külas Imavere–Viljandi–Karksi-Nuia maantee 45. kilomeetril ja lõpeb Viljandi linnas Tartu–Viljandi–Kilingi-Nõmme maantee 74. kilomeetril (Tallinna tänava ja Uus tänava ristmik). Viljandi linnas kannab tee nime Tallinna tänav. Tee 4. kilomeetrilt saab alguse Viljandi–Põltsamaa maantee.

Asulad Viljandi teel

Aindu küla, Jämejala küla,  Peetrimõisa küla, Viljandi linn.
Gatito Fernández

Koondisekarjäär

Debüüdi Paraguay rahvuskoondises tegi ta 14. augustil 2013 sõprusmängus Saksamaa jalgpallikoondis vastu.
Ta oli Paraguay varuväravavaht 2011. aasta Copa Américal.
Riia lahing (1198)

Eellugu

Pärast esimese Üksküla piiskopi Meinhardi ebaõnnestunud rahumeelset misjonitööd Väina liivlaste aladel, mille jooksul ta suutis suhteliselt väheseid ristiusku meelitada ja neistki paljud olid seda teinud vaid piiskopilt vastuteene väljapetmiseks, otsustas paavst Coelestinus III lubada Liivimaa kristlaste kaitseks ja apostaatide usku tagasisundimiseks ristisõdijate jõudu. Uus piiskop Berthold sõitis esialgu Liivimaale siiski ilma sõjaväeta, kuid pärast vaenulikku vastuvõttu Üksküla ja Holmi liivlaste poolt pöördus ta tagasi ja naasis järgmine kord juba ristisõdijatega. Hilisema Riia linna kohal laagrisse jäänud ristisõdijate vastu kogunes liivlaste vägi, kuid esialgu sõlmiti siiski omavahel vaherahu. Berthold nõudis liivlastelt kristlusse pöördumist ja seal püsimist ning pantvange oma turvalisuse tagamiseks, kuid liivlased keeldusid, öeldes, et piiskop võib oma piiskopkonda tagasi pöörduda, aga ta ei tohi mittekristlastele jõuga oma usku peale suruda.

Lahing

Kuna liivlased olevat tapnud hobusemoona otsima läinud sakslasi, siis ütles piiskop rahu üles ja vastaspooled seadsid end lahinguvalmis. Lahingut alustasid ristisõdijad, rünnates liivlaste väge ja ajades nad seejärel põgenema. Liivlastel õnnestus siiski tappa Berthold, kes Ymauti poolt odaga läbi torgati. Kokkupõrke järel hävitasid ristisõdijad mõõkade ja tulega ka liivlaste vilja.

Tagajärjed

Pärast lahingut sõlmiti jälle omavahel rahu ja liivlased nõustusid piiskopi preestrite enda juurde võtmise, neile maksu tasumise ja ristimisega. Ükskülas ristiti umbes 100 ja Holmil 50 inimest. Pärast ristisõdijate lahkumist ütlesid ristitud liivlased aga kristlusest lahti, röövisid preestrite vara ja sundisid nad ka nemad Liivimaalt lahkuma.
Joseph Smith

Joseph Smith noorem (23. detsember 1805 Sharon, Vermont, Ameerika Ühendriigid – 27. juuni 1844 Carthage, Illinois, Ameerika Ühendriigid) oli usuline juht, kes algatas mormoonluse ehk viimse aja pühade liikumise. 24-aastaselt avaldas ta Mormoni raamatu ja umbes kuu aega hiljem rajas ta kiriku, mida kutsutakse Viimse Aja Pühade Jeesuse Kristuse Kirikuks. Tema lühikese elu jooksul liitusid tuhanded selle kirikuga ja usuliikumine kestab tänase päevani.
Jaan Harju

Jaan Harju (kuni 1935. aastani Jaan Harjo; 14. jaanuar 1908 Krabi vald, Võrumaa – 13. august 1973 Tallinn) oli Eesti sõjaväelane (leitnant).
Lõpetas 1929. aastal sõjakooli ja määrati nooremleitnandina teenima 7. Jalaväerügementi. 1934. aastal ülendati leitnandiks.  
Pärast Eesti okupeerimist NSV Liidu poolt jäi edasi Punaarmeesse. 1941. aasta suvel läks rindel sakslaste poole üle. Oli Königsbergi lähistel sõjavangis, vabastati 1941. aasta lõpus. 1942. aastast teenis Omakaitse Võrumaa malevas. 1944. aastal mobiliseeriti Saksa sõjaväkke. Teenis 4. piirikaitserügemendis.  
Suri 1973. aastal Tallinnas.
Mart Nurk

Mart Nurk (14. juuli 1892 Kaubi vald, Pärnumaa – 5. november 1948 Hamburg) oli eesti õigusteadlane.
Õppis 1925–1929 Tartu Ülikoolis õigusteadust, lõpetas 1929 cum laude. 1939. aastal kaitses Tartu Ülikoolis õigusteaduse doktori kraadi väitekirjaga "Mitmekülgsed lepingud", olles esimene doktorikraadi kaitsja Eestis tsiviilõiguse valdkonnas.
Töötas Postimehe välispoliitilise osakonna toimetajana.
Tartu Ülikooli kaubandusõiguse adjunktprofessor ja Balti Ülikooli (Hamburgis) kaubandusõiguse ja Rooma õiguse ajaloo professor. 1943. aastal nimetati ta Tartu raehärraks.
Mihkel Koel

Mihkel Koel (sündinud 18. septembril 1949 Saaremaal) on Eesti keemik, Tallinna Tehnikaülikooli keemiainstituudi juhtivteadur.

Haridus

Mihkel Koel lõpetas 1967 Orissaare Keskkooli ning õppis aastail 1967–1972 Tartu Riikliku Ülikooli füüsika-keemiateaduskonnas, mille lõpetas füüsikuna. Aastal 1989 kaitses ta Leningradi Riiklikus Ülikoolis keemiakandidaadi väitekirja "Korrelatsioonikromatograafia arendamine ja kasutamine vees orgaaniliste ühendite analüüsiks".

Töökäik

Ta oli aastail 1974–1976 ENSV Teaduste Akadeemia Keemia Instituudi insener, aastail 1976–1990 nooremteadur ja teadur, aastail 1990–2002 vanemteadur. 1984–1989 oli ta samas aspirant. Ta on olnud USA-Eesti põlevkiviprogrammi koordinaator (2000–2004).
2002–2005 oli ta Tallinna Tehnikaülikooli keemiainstituudi vanemteadur, alates 2005 on ta samas juhtivteadur.

Teadustöö

Koeli peamised uurimisalad on spektroskoopiline ja kromatograafiline analüüs, kemomeetria, ioonsed vedelikud, ülekriitilised fluidumid, aerogeelid, roheline keemia jm.
Koel on korduvalt (1985, 1989,1991, 1994, 1997, 2008) viibinud pikaajalisel teaduslähetusel välisülikoolides. Tal on ilmunud enam kui 75 teadusartiklit, ta on ühe raamatu kaasautor ja ühe toimetaja. Ta on olnud rahvusvaheliste teadusorganisatsioonide esindaja ja teadusajakirjade toimetuste liige. Ta on esinenud paljudel rahvusvahelistel teaduskonverentsidel ja olnud kolme konverentsi korraldaja Tallinnas. Tema juhendamisel on kaitstud neli doktoriväitekirja.
Etowah' maakond

Ajalugu

Maakond moodustati 1866. aastal.

Rahvastik

Elanike arv oli 2010. aasta rahvaloenduse järgi 104 43.
Ädu mõis

Ädu mõis (ka Hädu mõis; saksa keeles Hedwigshof) oli Pringi mõisa karjamõis Sangaste kihelkonnas Tartumaal.
Kammerkoor Head Ööd, Vend

Saavutused

– 52. Rahvusvahelisel koorikonkursil "Seghizzi" VI koht ja hõbemedal XX sajandi muusika kategoorias, hõbemedal kaasaegse muusika kategoorias ning V koht ja kuldmedal gospel- jazz- ja folgikategoorias 2013. aastal
– XIII Rahvusvahelisel koorifestivalil "Tallinn 2013" I koht kammerkooride kategoorias, II koht kaasaegse muusika kategoorias ning Grand Prix 2013. aastal
– XIX Segakooride võistulaulmisel "Tuljak" I koht A-kategoorias ning Tuljaku rändkarikas 2013. aastal
– XII Eesti Kammerkooride Festivalil A-kategooria II koht ning pääs Grand Prix vooru 2012. aastal
– XVIII Segakooride võistulaulmisel "Tuljak" II koht A-kategoorias 2011. aastal
– VIII Pärnu Rahvusvahelisel koorifestivalil kulddiplom 2010. aastal
– XI Rahvusvahelisel koorifestivalil "Tallinn 2009" III koht kammerkooride kategoorias 2009. aasta
– XVII Segakooride võistulaulmisel "Tuljak" I koht B-kategoorias 2009. aastal
Prussian Blue

Prussian Blue oli USA duo, kuhu kuulusid kaksikõed Lynx Gaede ja Lamb Gaede.
Ansambli lõi nende ema April Gaede 2003. aastal, kui tüdrukud oli 11-aastased.
Koloskõ

XXI sajand

Donbassi sõja ajal, 26. augustil, andis Reutersi korrespondent teada asula elanike kahtlustest piirkonda ilmunud "viisakate inimeste" (vene keeles kasutatav rööpväljend "roheliste mehikeste" tähistamiseks) ja nende sõjatehnika kohta.